b'\n_START_ARTICLE_\nSistem Provida\n_START_PARAGRAPH_\nSistem Provida je video sistem za zagotavljanje varnosti v cestnem prometu. Proizvaja ga podjetje Petards Group. Naprave se poslu\xc5\xbeujejo policisti za ugotavljanje in dokazovanje kr\xc5\xa1itev cestno-prometnih predpisov, kot so prekora\xc4\x8dena hitrost, prekratka varnostna razdalja, nepravilno vklju\xc4\x8devanje in prehitevanje v prometu, uporaba telefonov med vo\xc5\xbenjo in neuporaba varnostnih pasov ter \xc5\xa1tevilni drugi prekr\xc5\xa1ki. Vsak dogodek se dokumentira v obliki video posnetka._NEWLINE_Policist v avtomobilu z vgrajenim sistemom sledi drugemu avtomobilu na dolo\xc4\x8deni razdalji in mu pri tem izmeri hitrost. Dol\xc5\xbeina poti sledenja in merjenja hitrosti mora biti vsaj 500 m, da so rezultati to\xc4\x8dni. Najbolj\xc5\xa1a razdalja za merjenje hitrosti je do 300m, saj naprava v tej razdalji prika\xc5\xbee najbolj\xc5\xa1e posnetke. Naprava izra\xc4\x8duna povpre\xc4\x8dje hitrosti in prevo\xc5\xbeeno pot. Pri meritvi se upo\xc5\xa1teva toleranca, \xc2\xb17 km/h nad 100 km/h. Meritve se ne upo\xc5\xa1tevajo, \xc4\x8de se med sledenjem vrine drugo vozilo, v tem primeru je potrebna prekinitev in ponovno merjenje. Sistem slu\xc5\xbei tudi kot u\xc4\x8dni pripomo\xc4\x8dek udele\xc5\xbeencem v prometu in policistom pri posredovanju navodil in opozoril ostalim udele\xc5\xbeencem v prometu.'